بسم الله الرحمن الرحيم الحمد لله رب العالمين واشهد ان لا اله الا الله وحده لا شريك له واشهد ان سيدنا محمدا عبد الله ورسوله صلى الله عليه وسلم ايها الاخوة اسعد ان التقي بحضراتكم في هذه الليلة عبر هذه النافذة الكريمة
واشكر لهم هذه الدعوة المباركة الى هذا اللقاء الحقيقة يا اخواني ان الاحداث تمضي بصورة متسارعة والانسان لا اخفي عليكم قلق جدا من حجم الارتداد الذي ينذر بعواقب وخيمة ونحن لا يصح ابدا ان نقول ان الله عز وجل قد نصرنا
وبالتالي فانه سيتم نصرنا هذه معادلة ليس لها اصل في دين الله فان الله قد نصر المسلمين في صبيحة يوم احد ثم التف الامر عليهم لما لم يكونوا يقظين مؤتمرين
بالاوامر التي وجهت اليهم سائر اليوم. وبالتالي فنصر الله منا ومنحة ونعمة مطالب البشر ان يحافظوا عليها وان يكونوا قائمين على شكرها وعلى حراستها والانسان اذا ما شعر ان الامور ترتد وتتراجع وان تملك الناس لارادتهم
انما هو محل خطر شديد. الحقيقة يجب ان يقف طويلا وكثيرا امام هذا المعنى اقول هذا وربما طالعتنا بعض الاخبار والانباء ببعض الامور التي الحقيقة يعني يمكن آآ يشعر الانسان فيها بانه على الاقل لابد ان يجليها ان يوضحها ان يفضحها ان يبينها
احنا عارفين ان المسألة بدأت في شهر فبراير مسألة الثورة وما تلاها بدأ في شهر فبراير باعلان ان الفترة الانتقالية ستكون ستة اشهر فقط ثم بعد ذلك يعني ست اشهر يعني من فبراير لاغسطس. ثم بعد ذلك آآ فوجئنا بطرح الاستفتاء والحقيقة انا كتبت
في هذا الوقت بحثا يكتبه اي رجل قانون لست انا وحدي يقول هذا البحث ان قيادات الثورات وادارات الثورة تصدر اعلانا دستوريا وليس استفتاء يؤدي الى التمزيق الشعبي للاحتشاد الثوري. ومع ذلك نزل الاستفتاء
وكانت المفاجأة ايضا انه ليس الذي ادى الى النتيجة وانما هم اصدروا فعلا اعلان دستوري يومئذ وبالاعلان الدستوري قالوا يبقى ست اشهر هتبتدي من اول وجديد من تلاتين مارس بدل ما كانت بتبدأ من حداشر فبراير
وست شهور ليست من اجل انتهاء الفترة الانتقالية كاملة. لأ ده بس لمجرد اجراء انتخابات اول انتخابات اللي هي كمجلس الشعب فقط لم يتكلموا عن غيرها وقالوا ان انتخابات رئاسة رئاسة الجمهورية ستكون بعد انتخابات مجلس الشعب بشهرين وهذا حديث مسجل عندي قاله
احد اللواءات من اعضاء المجلس العسكري. انه انتخابات مجلس الشعب تجري في شهر سبتمبر وبعدها بشهرين تقريبا تجرى انتخابات الرئاسة بعد قليل بدأوا يقال انه لأ والله ده يبقى انتخابات مجلس الشعب ثم تمضي فترة انتقالية طويلة لا تقل عن ثمانية اشهر ست شهور كاملة
يعد فيها الدستور بمعرفة الهيئة التأسيسية اللي هيجري اختيارها او انتخابها كلاهما واحد من اه خلال تصويت البرلمان سواء من اعضاء البرلمان او من براه لكن اللي هيختاروهم هم مجلس الشعب هو الذي سيصوت على اختيارهم يختارهم من برة البرلمان او
وبعدين بعد ما يختارهم يقعدوا يشتغلوا ست اشهر ويطلعوا الدستور وبعدين بعد كده في الشهر السابع يجري الاستفتاء عليه ونبقى نفتح انتخابات رئاسة الجمهورية معنى كده انك رمتني لشهر اغسطس او سبتمبر من العام القادم لانه احسبها انه شهر سبتمبر
سبتمبر تجري البرلمان شهر اكتوبر يبدأ الهيئة التأسيسية يفضل يشتغل لغاية شهر اربعة وبعدين يجرى الاستفتاء في شهر خمسة يفتح باب شهر ستة تجرى الانتخابات في شهر تمانية يعني في خلال الستين يوم اللي هي مقررة
دستوريا فالمسألة امتدت وفي الفترة دي من الذي يدير المرحلة الانتقالية يديرها مجلس عسكري؟ لا الناس هم اللي اختاروه ولا الناس يقدروا يحاسبوه ولا يمكن ان يوجه اليه استجواب اذا اخطأ ولا طلب احاطة ولا وانما هو
تطلق السلطات الا بس لو الناس خرجت لميدان التحرير. واحنا فاضيين بقى نفضل ننزل الناس في ميدان التحرير والدولة بتستنزف الفكرة انه المؤثر الوحيد مؤثر مادي عملي مظاهرات وليس مؤثر قانوني بوجود رقابة
على اعماله ومع زلك ولزلك فيه بعض الناس مع الاسف الشديد وهتلاقوهم دايما من عينة واحدة وانا بقول لكم احذروا هذه العينة فيهم ناس كويسين ومخدوعين او يعني يظنون انما
الحقيقة لذاتها اللي هي بيقولوا طولوا الفترة الانتقالية وبدأوا يروجوا دلوقتي زي ما انتم سامعين انه والله لأ خلي حسين طنطاوي يبقى هو رئيس الجمهورية وسموه رئيس هو رئيس مجلس عسكري خلوه رئيس جمهورية وتمتد الفترة الانتقالية لمدة سنتين ويبتدي بقى يطلع في الجرايد ايه رأيكم في الاقتراح
الفلاني وناس تقول ايوة والناس تقول لأ ودي طريقة التسويق المعتادة التي تسوق الان علشان بعد شهر ولا شهرين تصبح هي طيب انتم عايزين اللي يدير الفترة الانتقالية شخص لا الناس اختاروه
ولا هو يخشى الناس ولا الناس يقدروا يشيلوه الا لو عملوا ثورة بقى واحنا مش فاضيين للكلام ده ولا نختار ناس من من الشعب هم الذين بالاختيار حتى لو كانت فترة بسيطة لادارة العملية الانتقالية
نسميه رئيس نسميه مجلس رئاسي تسميه برلمان انما على الاقل يصبح الفترة الاولى له كأنه يدير فترة انتقالية من اجل ان يصبح هناك حريات وخصوصا ان احنا النهاردة بنلحظ ملحظ في منتهى الخطورة. الحقيقة خطير جدا
ان كل ما يعطى للناس للارضاء مش هو المطلوب. يعني محاكمات والكلام ده كله مش ده دي محاكمات جاية جاية بالعكس يعني انتم ربما قرأتم الاخبار اللي بتذاع عن انه مثلا يوسف بطرس غالي كان صدر له آآ
اه اه ان هو ادرج على كشوف المطلوب القبض عليهم دوليا. ودلوقتي اتشال اسمه. وبعدين رجعوا كزبوا وبعدين رجعوا النهاردة تاني اكدوا مسألة ليه؟ قالوا ليه ليه اتشال اسمه بعد ما كان مطلوب القبض عليه؟ قالوا لخلل في الاجراءات اجراءات النيابة. النيابة غلطانة
طبعا كم حذرنا من نوعية من يدير الاجراءات انه انه قد يضع بل هو اهل لان يضع شيئا من الخلل القانوني في الاجراءات بما يجعل في مستقبلا ارتداد عن النتيجة اللي ممكن نوصل اليها او عن صواب الاجراءات
المحاكمات جاية جاية. انما مسألة حراك المرحلة بحيث انها تنتهي ويصبح المصريين هم الذين يديرون مصر هو ده الموضوع الوحيد المطروح الحقيقة اي شيء تاني يعتبر جريمة على هذا الطرح. هو ده الخط ان البلد تبقى في ايد اهل البلد مش في ايد
اي مجلس غير مختار من اهل البلد. ولذلك لما تيجي النهاردة تقول لي ان انا هاطول شوية اقول لك لأ ما تطولشي طول تحت سلطان من يختار الناس ان تطول الفترة الانتقالية
تحت سلطانه. المصيبة بقى جت من حاجة تانية. قال لك والله انتم هتختاروا مجلس شعب وقدروا يحاصروا الناس قالوا لهم مش هنرشح مش هنقدم غير تلت النواب نقدم نص الناس علشان ينجح منهم التلت ولا حاجة
فبدأوا يقولوا طب حتى مرحلة اعداد الدستور احنا مش هنسيبه كده مطلق علشان لما تيجي الهيئة التأسيسية تضعه من فراغ من اول وجديد واللجنة اللي هتحضر البروفة اللجنة اللي هتحضر بروفة الدستور اللي هتحضر المادة الخام اللي تجري المناقشة عليها
لن تكون مكلفة من قبل اللي الناس انتخبوهم لأ ده برضه مكلفة من قبل المجلس العسكري اللي هو القاء الله! علشان يحطوا فيه بعض الامور الكثيرة التي تلتف اولا على الاسلام. الحقيقة انا بقولها صراحة لانه
يفرقوا نصوص يرموها في مواد بحيث ان اجتماع هذه الدستور يفائل المواد في هذه العبارات في المواد يفرغ الحكم الخاص بالمادة رقم اتنين من الدستور. وعايز اقول لكم بصراحة وبوضوح حاسم كامل. المادة
اتنين من الدستور لم تعد كافية خلاص دي كانت في مرحلة الطغيان مقبولة كحد ادنى كده. انما المادة اتنين من الدستور لابد ان يكون واضحا لا تروي لا تشعر بالري لتطلعات
هذه هذا الشعب في عقائده انه يلاقي عايز ايه الشعب اكتر من كده؟ عايز نصوص صريحة بانه لا يجوز مخالفة احكام قطعية لازم يكون المسألة واضحة. انما احنا نقعد نجيب لفظ يحتمل تفسيرات ونقعد نتكلم عليه ويبقى ده يكلم وبعدين
المحكمة الدستورية الحقيقة طلعت في يوم من الايام حكم يعني هم متصورين ان المبادئ الشريعة الاسلامية حاجة محدودة ما تجيش لأ مبادئ الشريعة الاسلامية اللي هي المقطوعة المحسومة المسلمة اللي هي قطعية الثبوت قطعية الدلالة كونها شيء
محدود من حيث الاسطر او من حيث الصفحات ده شيء. وكون انه حتى لو اختلف الناس الفقهاء على تلات اراء يبقى الرأي الرابع محظور يعني مثلا الخمرة حرام. فيه تفاصيل في احكام الخمر. لكن في الاخر الخمر حرام
الزنا حرام. الربا حرام. فيه ناس قالوا الشيء الفلاني ربا. وناس قالوا لأ ليس بربا وكده. الكلام اللي هم بيسوقوه ويروجون له لكن وفي الاخر هناك حرمة الربا الذي اجمع المسلمون على انه حرام
الفكرة انه لم تعد العبارات حمالة الاوجه لم تعد العبارات حمالة الاوجه مطروحة في هذه المرحلة لانه من ناس من حقها ما دام هو الذي يذهب ويختار ان يكون هو صاحب الرأي وصاحب القرار الواضح. ولابد ان تكون العدالة ناجزة زي ما بيقولوا
بقول لحضراتكم ان بقى كون ان الفترة الانتقالية تتحول من انها كانت ست اشهر الى انها تبتدأ انها تبقى سنتين ومن تاريخ اجراء الانتخابات البرلمانية وانه رئيس مجلس عسكري اتسمى رئيس الجمهورية وانه انتخابات الرئاسة تتأجل علشان ما يبقاش
في رئيس وانه ما فيش بوسائل دستورية لمحاسبة اي خطأ لا في استجوابات ولا في اي شيء الا للحكومة ما هو هيقول لك ما انا معين وزارة. ايوة انت معين وزارة لكن انا باكلمك عن محاسبة سلطة السيادة. ما هو فيه سلطة اللي هي الحكومة اللي هو رئيس
الوزراء والوزراء دي اسمها الحكومة دي اسمها المجلس الوزراء. انما في اعلى منها سلطة السيادة اللي هي بيمثلها الان يعني المجلس العسكري بديلا عن له سلطات رئيس الجمهورية وسلطات امان واصدار الاعلانات الدستورية وتعديلات القوانين الاحالة الى المحاكم العسكرية. الاحالة الى المحاكم العسكرية دي في الحقيقة في حد ذاته
كمبدأ ولو للبلطجية والقتلة والمغتصبين هو قاعد بقى عشان الناس يتبسطوا منه وعلشان يسوق الفكرة يعمل ايه؟ يقول لك واحد اغتصب واحدة ست فاحلناها المحكمة العسكرية فحكمت باعدامه. فتقوم انت تشعر براحة نفسية فورا. انه
يعني الاغتصاب جريمة لا يقبلها احد. لا يقبلها ولا يشعر بانه يعني يمكن ان يتغاضى عنها. فتتبسط ان هو اعدم. لأ لأ العدل عدل لابد ان يكون تكون المحاكمة عن طريق عن طريق محاكمات عادلة والقضاء
عسكري ليس مؤهلا بالمرة لهذه الاجراءات العادلة مطلقا. واحنا شفناه بنفسنا. نحن رأينا بانفسنا مباشرة كيف تجري المحاكمات العسكرية ومن هو القاضي العسكري رأينا تماما ورأينا انه يعني هو لازم يمكن يمكن من للقائد العسكري في وحدته من من آآ انه يحكم سيطرته على الجنود
لازم تربى على ان هو يراعي السلطة سلطة القائد العسكري في مكانه. فلما اصف في الحقيقة ان النقطة الحيادية غير متوفرة. القاضي العسكري القاضي العادي يقسم بالله في بداية عمله ان يحكم بالعدل. ده لما تجيب قانون السلطة القضائية
تلاقي قانون السلطة القضائية بيقول هو ده القسم ان القاضي يقسم ان يحكم بالعدل. لكن القاضي العسكري زي اي زابط جيش يقسم يمين الولاء ان يطيع اوامر فارق نفسي بين هذا وذاك فلا يمكن ان يكون الاحالة للاحكام العسكرية حتى لو قلت لي ان اللي اعتدوا على السفارة
اسرائيل خدوا حكم مخفف اسمه سنة مع ايقاف التنفيز. ما هو ايقاف التنفيز. احنا عارفين معناه انه يفضل مهدد تسحبه في اي وقت في حالة اسناده اي شيء اليه تاني. الحقيقة انا بقول لحضراتكم بوضوح
ان الحال بهذا الشكل لا يمكن ابدا ان يرضي الا من قرر ان يحيد عن قيمة العدالة. قيمة العدل التي يجب ان تقوم معناها قاضي حر نزيه ليست عليه مؤثرات. لا هو قاضي ومرفق القضاء
قائم حاليا حتى الاحكام اللي تخصه لا تكفي. لانه القاضي اللي ممكن تعينه بكرة ولو بعد ما يطلع من القضاء محافظ ولا تعيين وزير ولا تخليه مستشار ولا توديه آآ جهة ما في اثناء عمله او بعد عمله او تمد له او
كل هذا قادح في العدالة حتى لو كان قاضيا عدلا لزلك احنا بنقول دايما انه ليست العبرة انا بقول لحضراتكم بقى كنت بقف عند هذه النقطة ان الفاجعة ان النهاردة بعد اربعة شهور ونصف من من خمسة وعشرين او
اربع شهور من خمسة وعشرين يناير لخمسة وعشرين مايو. الفاجعة تتمثل في ايه؟ في انه لغاية اللحظة اللي بنتكلم فيها دي قانون الصحافة هو نفس قانون حسني مبارك لم يصدر له تعديل يعطي قدرة على اصدار صحف جديدة ممارسة حريات تنفس حريات
قانون الجمعيات هو نفس قانون حسني مبارك لم يصدر عليه اي تعديل يعطي الناس الحق في ان يتنفسوا بناهم لغاية اللحزة دي قانون الاحزاب يشترط كحد ادنى ما حدش يقدر يعمل حزب الا اللي معه تلات اربع مليون جنيه الى مليون جنيه
على اقل تقدير معنى كده انه لا صحافة حتى الان لوائح اتحاد الطلابية قوانين النقابات العمالية قوانين النقابات المهنية كل كما هو مع ان المسألة كما قيل كان من حداشر فبراير من يوم ما اتخلع حسني مبارك كان ينزل آآ مسألة اباحة اتاحة
السماح بحرية الاحزاب والصحف والجمعيات عن طريق الاخطار والاتحادات والنقابات بحيث يتفاعل الشعب وتقول لي انا هاجري انتخابات بعد اربع شهور بعد خمس شهور فترة تفاعل يتفاعل فيها الشعب ويختار ممثليه. واذا جاء الاختيار الاول حتى اختيار ما هواش نتيجة انه ما كنش فيه فترة كافية
سنوات طويلة من ممارسة الحرية والاختيار. جاء اختيارا ناقص الجودة فهو افضل من ان تواجه حالة من من اللاختيار. احنا دلوقتي في حالة الله اختيار. الذي يدير الامور هو من لم يختاره الناس ابدا. وانما هو الان
ان يديروا الامور والمسألة على حسب الضغط الذي يمارسه الناس ولزلك الكلام وانا اسفت جدا اني ان في بعض الهيئات الحقيقة يعني قالت انه آآ صحيح انا عارف فاهم متفهم الاعتبارات
قالت على الجمعة القادمة كلام كتير لكن في الحقيقة المسألة بهذه الصورة من يعني يعني فعلا انا مش ما قدرش اعيش انا الكلام الذي لا يطابق لا قرآنا ولا سنة يقول لك ان الذي نصرنا اول مرة سينصرنا تاني مرة فين العهد بكده؟ ده هو نصرك اول مرة
ان لم تكن اهلا وان لم تكن قادرا على انك تطيع رب العالمين وتنتبه لامورك فانه يسحب النصر وهي دي الوقائع اللي موجودة في وانما كونك تألف قاعدة درويشية ده مسألة انت بتقولها انما مش موجودة لا في قرآن ولا في سنة
المسألة التانية الخطيرة جدا انه حتى ما يتصل بزباط الشرطة زباط الشرطة دول احنا هو هو دلوقتي زباط الشرطة دول اللي حصل في ثورة خمسة وعشرين يناير كان بوضوح ان هؤلاء اطلقوا النار على الناس فقتلوهم واطلقوا الناس على ناس
فشلوهم واطلقوا النار على ناس اعموهم فاطلقوا النار على ناس فجعلوهم آآ صما او بكما يعني جرائم انت الان تدعو الى وجود تصالح اهلا وسهلا مقبول مطلوب ولكن التصالح يقوم على اساس
ان يعزل المجرم انما النهاردة في المحافزات كلها اللي نزلوا في اجهزة الامن الوطني هم نفس افراد جهاز امن الدولة المخبرين نفس المخبرين المعروفين للناس نفس الزباط المعروفين للناس ولو بنسبة عالية
الله! اذا انت الذي انت لما لما اقتحمت مقرات امن الدولة ولقوا فيها زنازين وعضم بشري ناس بيتدفنوا واتعزبوا واتقتلوا واتدفنوا ما حدش يعرف عنهم حاجة وخلصوا اين محاكمة هؤلاء؟ دول اللي رجعوا مرة تانية. انت عايزني اتصالح ازاي مع جهاز انت اعدت تحصينه وتدشينه مرة
اخرى وبعدين ازا كانت جريمة الشرطة قبل خمسة وعشرين يناير كوم كبير جدا وفظيع فمن خمسة من حداشر فبراير لغاية دلوقتي فهمني لما تقول لي الشرطة مش نازلة بكامل قوتها قل لي ليه
ليه مش راضية تنزل ليه ؟ يعني هل المتمردين على الامر؟ ولا انت اللي ما اصدرت لهمش امر؟ ما انا عايز افهم. افهم واستجيب انا ممكن اقيم يعني ممكن نقول والله معزورين غلابة غصب عنهم. بس انت قل لي قل لي انا لم اصدر لهم امرا بالنزول. اقوم اعرف ان الجريمة عندك
ان الجريمة عندك وانا اعلم انك سبق ان توليت اطلاق الرصاص والقنابل المسيلة للدموع بعيني رأيت هذا يعني مش رأيت هذا الشخص بالذات مش مش حد هيقول لي لسه. ده انا رأيته بعيني وهم يطلقون القنابل للغاز والقنابل المسيلة للدموع وما
الى ذلك فقل لي انا انا مش لم اصدر الامر للشرطة. او قل لي انا اصدرت الامر وهم يرفضون تنفيذه. يعني قل لنا انما تقول لي الشرطة لم تنزل بكامل آآ طاقتها. ليه؟ ايه السبب
ايه السبب اين اين سبب عدم نزولها بكامل طاقتها؟ انت لم تصدر الامر ولا اصدرت وهم عصوا؟ ولا بينزلوا ويحصل صدام؟ طب بينزلوا صدام لانك منزل مين؟ منزل ناس مش موقوفين عن العمل يا اخواني. يعني حتى مجرد ان هو
يوقف عن العمل يوقفه عن العمل. الشخص المتهم بانه عذب وانه ضرب وانه قتل وقفه عن العمل. دول مش موقفين عن العمل. دول موجودين في اماكنهم وانا لا اخفي عليكم ان يعني انني شاهدت في الفترة الماضية مجموعة من التسجيلات الفيديو اللي
العقل لعنف آآ عن اشياء خاصة بامن الدولة. في الحقيقة وعلى الافراد اللي عادوا الان للعمل هم باشخاصهم امور الحقيقة انه اللي موجود فيها ده في حد ذاته يكفي فازا كان القتلة النهاردة حكم على شخص واحد فقط كما آآ نشر اللي هو امين الشرطة اللي هو آآ حكم عليه
باحالة اوراقه للمفتي وانا اقدم تهنئة حذرة الى امهات الشهداء والى امهات المصابين امهات الذين اصيبوا بشلل ان هذا رجل ذهب الى ان شاء الله منصة الاعدام. لكن انا لن استطيع ان اطمئن لانه انا كرجل قانون اعلم ان
هيحصل ان هو هيحاكم وبعدين هيحكم عليه وهيطعن بالنقض والنقض يجد عيوب في الحكم فيرجعه مرة تانية وقد يحكم له بالاعدام يحكم له بالبراءة بناء على ايه بقى؟ على انه اجهزة النيابة نفسها يا ترى كانت دقيقة في احكام
المسألة ولا ما كانتش دقيقة ففي عيوب يحكم بناء عليها ببراءات وما الى ذلك. والكلام ده كله بينطبق ايضا على الناس اللي بياخدوا اخلاء سبيل دلوقتي. يعني فلان اخلاء سبيل وفلان اخلاء سبيل وفلان اخلاء سبيل وفلان اخلاء سبيل
ما دام قوة الكبس بتاعة نزول التحرير الحمد لله بتخفت والحمد لله بتقل تقل والحمد لله القدرة على الحشد ازا كان احمد وهو رئيس وزراء اسبوعين بعد خلع مبارك ولا ولا حتى من قبل خلع مبارك
اسناء وجود حسني مبارك قال صراحة والكلام مسجل عندي وقال لأ انتم لو حضراتكم لاحظتم هتلاقوا ان النزول يوم الخميس كان اقل من يوم التلات بيحسبوا لنا انه يوم التلات كنا كم ويوم الخميس كنا يوم الاسف يوم التلات كان اقل من يوم الاحد
ولحد ويوم التلات في تمانية واربعين ساعة علشان ياخد من ده مؤشر ان كون الناس يوم التلات كانوا اقل عددا من يوم الحد معناها ان الحمد لله الكبس الثوري او الضغط الثوري بفضل الله بيضمحل طبعا ده من تفكيره يعني بيضمحل فاحنا فلنعد للاطمئنان
ونودي لهم بونبوني وشوكولاتة وخليهم قاعدين في ميدان التحرير. ونمشي الحياة عادية ساعتها بيقول هذا الكلام والناس لسة بالملايين. فاذا ما انخفض المليون الى نص مليون والى ربع مليون واذا والى ناس اختلفوا واصبحوا بيسوقوا
لا ده احنا معنى كده يعني احنا لا يصح ان نخدع انفسنا بان نتصور ان احنا لأ انا بقول صراحة وسيكتب التاريخ ان لم ان الهيئات التي انبثقت عن الثورة
كان لها فضل باذن الله عز وجل ضمن من قام باعمال فضل بعد فضل الله عز وجل في انهم يعملوا الحراك وانهم يفسدوه وانهم يوقفوه وانهم يحبطوه. ان لم يفيقوا الى مسألة الحنكة السياسية التي تجعل الانسان يحرس حراكه. احنا لنا مطلب واحد
انه تنتهي الفترة الانتقالية ان الناس هي التي تملك امورها. هو ده المطلب وحيد والمطلب الوحيد ده مش مطلق لأ ده محدد. احنا بنقول ادوا حريات للناس يعملوا احزاب وصحف اللي انتم فوتوا اربع شهور بتضحكوا على الناس فيهم
وادوا لهم وقت جدول محدد ولزلك هو الطلب لازم يكون كده اصدار جدول محدد المواقيت. يوم ايه هيحصل ايه؟ ويوم ايه هيحصل ايه؟ ويتم التسليم ازاي جدول محدد المواقيت. وتجري مرحلة انتقالية جديدة بالمنتخبين تقعد اربع سنين تقعد تلات سنين تقعد سنتين تقعد سنة ما فيش مانع
لكن هذه والهيئة التأسيسية تقدر تاخد في الدستور الجديد قرار بكده. ان الفترة الاولى تتحول الى مرحلة انتقالية مدتها سنتين مدتها تلاتة انما تبقى فترة انتقالية لا يديرها من لم يختاره الشعب وانما من اختاره الشعب. ولزلك انا بقول ان مسألة الشرطة مسألة
تتعلق او تتصل بموضوع آآ آآ يعني التصالح يتعلق بموضوع انه الناس المتهمين مين بايقاع جرائم فزيعة وفادحة وغير مقبولة؟ يا اخي وقفهم عن العمل احلهم الى التحقيق قصدي انما يفضل موجود هو هو بهذه الصورة ولو باسم تاني هو انا لما بلاقي برطمان سكر
يجتمع عليه النمل علشان اكف النمل باشيل كلمة سكر واكتب عليه كلمة ملح هي المسألة مش في التسمية. المسألة في حقيقة الامر. عشان كده بدون حتى في المجالس العرفية مجلس شيوخ العرب مجلس العرفي اللي بيحكم في قضية يقول لك لأ انت طلع لي مين اللي غلطان اولا احكمها دي. انما ما تسيبش الامور سايحة على بعضها
ولذلك المسألة لابد ان تكون واضحة. انما بقى تيجي تخلي الشرطة بعملها زي ما يقولوا. وتيجي في الدستور تضيف اليه ان تخلي الحكومة تعمل لي لجنة علشان تعمل بروفة دستور تمثل حرج علشان لما اجي اناقش ابقى بناقش نص وضع سلف
وتبتدي تسوق له وتروج له وتجمع الناس لأ وتبتدي تعمل العوبة وانا بقول لحضراتكم المعلومات اللي وصلتني عن مسألة حوادث الفتنة الطائفية انا بقول لكم انا عندي الدليل على الاقل على احداث امبابة انها مصنوعة. مصنوعة وان الذي نقل والذي ابلغ عن النقل والذي
النقل وكل صناعات صناعات من جهات آآ من هذه الجهات اللي تحدثت تركوا عنها الان المسألة لا يمكن تصل في النتيجة النهائية الى شيء الا ازا كان فيه وقفة احنا مش وعلى فكرة الفتنة الطائفية والاختلاف حواليها ومش عارف ناس قدام ماسبيرو وكسروا التليفزيون الواح الزجاج
الموضوع مش موضوع كلام كده والسلام. لأ ده موضوع اولا لا ينفع فيه مجلس عائلة ولا ينفع فيه طبطبة ولا ينفع فيه اي حاجة ينفع فيه العدل كلمة واحدة بس هي مفتاح الفتنة الطائفية انها تحل وتزول. العدالة ان انا اجي تعالوا نقعد. احنا ما هو كلامنا؟ ما هو كلامكم
ايه الجرائم الموجودة وتعرض والمجرم يدبح حتى مسلم يدبح ولا مسيحي يحكم القضاء بهذا لانه الله هو الحق. الله هو العدل. العدل دي قيمة في دين الله عز وجل مش حاجة بسيطة. السماوات والارض قامت بالعدل. الله انزل العدل وانزل الحق وانزل الميزان
الميزان ليقوم الناس بالقسط وانزل الحديد ايضا كما ورد في سورة الحديد لحماية العدل والحق انما لا هي مسألة طبطبة ولا هي مسألة انه الوحدة الوطنية ولا مسألة لأ العدل المسلم اللي غلط يحاسب ويحاكم
وينفذ الحكم الصادر عليه بالادانة اذا كان قد ارتكب جريمة. وكانما اديكوا شفتم حضراتكم الكلام احنا لما كنا بنتكلم عن اللي سموهم اقباط المهجر. وكنت بقول لحضراتكم الكلام مسجل وموجود على الانترنت. ان هؤلاء
ابو جناية الجريمة الخيانة العظمى في حق الوطن جزاه الله خيرا احد رجال القانون المحترمين احد المحامين رفع قضية فعلا قدام مجلس الدولة وقال فيها انا عندي واحد راجل مصري اسمه موريس صادق
من اقباط المهجر محامي الراجل ده ارتكب جريمة الخيانة العظمى ويهاجم البلد ويحرض عليها ويطلب من الناس انهم انها تفرض وصاية على البلد وانها تحتلها وانه اجاب اقوال موريس صادق المصري
المصري وازا بالمحكمة زي ما قرأتم ربما النهاردة الصبح او شيء من هذا القبيل في الصحف منشور النهاردة في الصحف انه حكمت المحكمة فعلا بان موريس صادق فعلا رجل خائن ارتكب جريمة الخيانة الوطنية والخيانة العظمى واسقطت عنه الجنسية
المصرية ومنعت دخوله البلاد عارف تعليقه ايه موليس صادق على الحكم القضائي اللي صدر عارف قال ايه ولا لأ قال انا مش بس مش هطعن في الحكم. ده انا هستعمله علشان استعدي البلاد التانية على مصر لتعرف ان حتى القضاء
تحت تأثير التطرف والارهاب وو المسألة هنا انت مش قدام مسلم ولا مسيحي؟ لأ القضية مش قضية دينية ومش مطروح فيها مطلقا. انا بقول لحضراتكم هذا الكلام وانا شخصيا علاقاتي الشخصية
بالنصارى في المجتمع علاقات يومية وطيدة حتى في يعني لو تصورت ان شلت المسيحيين من علاقاتي تتلخبط الحياة بالنسبة لي سواء في شغلي او في بيتي او في بعض الشراكات او في الجيرة ده شيء قائم. قائم بقوة يعني مش حاجة وبيني وبينهم علاقات
بر عميقة علاقات بر عميقة جدا انا لا بتكلم عن مسلمين ولا مسيحيين اطلاقا. الوضع رائع واروع ما يكون. ونراهم ونقابلهم صباحا ومساء وفي بينا وبينهم زي ما بقول لكم يعني على انت عارف بر الوالدين كده بر عندنا علاقات رائعة من ادفأ ما يكون
انما الفكرة ان نفس هذه الاقوال لو ارتكبها مسلم هقول عليه انه قام بجريمة الخيانة العظمى وانه يطعن الخنجر اللي في الوطن ودول بقى مش واحد ولا اتنين ولا تلاتة ولا اربعة. دي فئة كاملة وبييجوا مصر كانوا يحضروا مؤتمرات ويمشوا
احنا لازم نضع في حسباننا ان الموضوع له مسلمين وله مسيحيين وان الجهات الامنية تدبر هذا وانه حتى المظاهرات التي تمت لما يروحوا ناس من التابعين لاقباط المهجر يتظاهروا قدام السفارة الامريكية يقولوا في القاهرة في ميدان التحرير في وسط القاهرة
بيقولوا لامريكا تعالي الحقينا شيل النظام في مصر وتعالي انت سيطري على الوضع. احنا بنستغيث بك وبنلجأ بك. الله عملوا ايه ما هو ده الذي يدعو عدوه لان يحتل بلده
احنا لازم نضع في حسباننا ان الحقيقة غياب التحديد غياب العدل غياب الحسم هو الذي فتح الباب واسعا للادعاءات. بقيت انا صح والتاني غلط وهو عند ان هو صح وانا غلط. حتى يحل محل هذا قيمة العدل التي تحق الحق
كائنة ما كانت الظروف ودائما ما اقول ان القرآن الكريم وهذا شيء رائع وجد في الواقعة الشهيرة ان مسلما سرق واتهم يهوديا بانه هو الذي سرق ووجدت السريقة المسروق وجد عند اليهودي. فقبض على اليهودي لتطبق عليه العقوبة. بقى عندي
مجرم قام بجريمة ولكنه بعيدا عن العقاب. وعند يهودي بريء ولكن قبض عليه بتهمة السرقة وعنده جسم الجريمة طبقا للمقاييس البشرية كانوا هيطبقوا هيطبقوا العقوبة على اليهودي لانه سرق نزل وحي الله عز وجل
نزل وحي الله نزل جبريل جبريل شديد القوى نزل بامر من رب العالمين على قلب محمد صلى الله عليه وسلم. يقول له لأ مش هينفع كده نقول له لأ يقول له اليهودي بريء والمسلم هو اللي مجرم
ويخلى سبيل اليهودي ويقبض على المسلم وتقطع يده في هذه السرقة. وينزل قول الله تعالى ومن يكسب خطيئة او اثما ثم يرمي به بريء حتى لو كان يهودي فقد احتمل بهتانا واثما مبينا
احنا لازم نبقى فاهمين ان قيمة العدالة المطلقة ما فيش حاجة بيتك بيتك ولا حاجة من وراء الجدار ولا حاجة لا لا بوضوح بوضوح تعالى اعرض قضيتك تعال هات لي آآ والعكس بقى العكس علي ابن ابي طالب الدرع كان ملكه بس ما عندوش اثبات
واليهودي كذاب بس عنده قرينة تثبت القضاء المسلم حكم بالدرع لليهودي ضد علي اللي المفروض انه مش كذاب ومسلم وهيخش الجنة من العشرة المبشرين. لكن طبقا لمقاييس بمقاييس القضاء ما عندوش الدليل
الاسلام لا يعرف المحاباة الاسلام لا يعرف ان يحابي احدا على حساب احد قصة عمرو بن العاص والقبطي والكلام ده. دي قصة ان ان ما فيش حد ما فيش حد بعيدا عن احكام مقاييس العدالة
لزلك ازا اردنا ان احنا نخرج من الازمة اللي احنا فيها لازم العدل يكون مطلق ولازم القضاء يبقى نزيه. ولازم ما نروحش للمحاكم العسكرية. ولازم ما نوديش خصومنا للمحاكم العسكرية
ولازم ما نخليش المحاكم التي تحكم قضاتها ممكن يبقى لهم مميزات او لأ عن طريق الناحية الادارية مطلقا. ولازم ما تبقاش فيه محسوبية ان ابن القاضي يبقى قاضي ولا ابن
المستشار يبقى مستشار ولا ابن النيابة يبقى نيابة. لازم تبقى فيه امور واضحة. ولازم من يرتكب جريمة تستعدي على وطنه يعاقب عقاب شديد كائنا من كان مسلما او كان مسيحيا مسألة ما فيهاش فرق
انما لو انتم متصورين ان انا اقعد طول عمري اطلع في برنامج تليفزيون اقول كيف ان الاسلام حريص على علاقته بغير مسلمين وكيف ان غير اتنين عايشين هنا طول عمرهم وكيف كزا دي بلاهة
ده بلاها في في مزلمة انا ما اقبلش ان واحد مسيحي يكون يستحق اتنين وتمانين ونص في المية ياخد اتنين وتمانين بس في المية. لازم النص درجة دي ما دامت حقه لابد ان يأخذها
ازا كان عنده حق في وظيفة لابد ان يأخذها. ازا كان له حق في تجارة لابد ان يأخذه في اقامة لابد ان يأخذه في كل شيء ايه المسلم لا اقبل الظلم الذي يمكن ان يقع عليه. لذلك يعني المسألة الحقيقة يا اخواني
انا هقول لكم الموضوع يعني جات المصيبة منين في المصيبة جاءت انه بعد ثورة خمسة وعشرين يناير ضعف السياسية الحقيقة خلانا ان احنا بدل ما نطلب ان يكون الشعب هو الفاعل هو صاحب السلطة
اصبح هو الذي يوجه مطالبات. بس بيوجه مطالبات يوجه نطالب بكذا. انما في حقيقة كان يمكن ان يكون الحراك. ولزلك شايف اللي حصل في سنة اتنين وخمسين انه سبحان الله! ولو سمحتم سبكم من كلامي اقروا انتم. اقروا مذكرات اقروا مذكرات خالد محي الدين. اقروا مذكرات عبداللطيف بغدادي
اقروا مذكرات اقروا اللي كتبه احمد حمروش وهو لا يزال على قيد الحياة الصامتون يتكلمون اقرأوه. اقرأوا كتاب اقرأوا الكتب عشان تعرفوا انه اعترافات صريحة بان الاضرابات والمطالبات الفئوية جمال عبدالناصر كان بيدفع رشاوي عشان يعملها
بيدفع لرئيس نقابة عمال النقل بيدفع لانفجارات اللي تمت هو اللي عملها وقال لخالد محي الدين وهو خالد محي الدين لا يزال على قيد الحياة قال له الحكاية ما كلفتنيش غير مبلغ كزا. ويا يعلق خالد محي الدين يقول ليتكلم عبدالناصر كلام من لا من لم يعد يخشى شيئا
والمسألة كلها فرقت معهم ست شهور. ست شهور. بس اللي هي الفترة اللي زي الفترة الانتقالية وعارف بقى في الست شهور دي كانت النبرة ايه؟ لا لا نريد الديموقراطية الاحزاب لا نريد الدستور لا نريد القانون احكموا لا تعودوا اعملوا سووا. قعدوا ستين سنة. الغرقة دي الغطسة دي
من سنة اتنين وخمسين لسنة الفين واتناشر يبقى ستين سنة بالزبط غطست الشعب ستين سنة لا يمكن ابدا لأ نحن لا نطالب بافعال نحن نطالب بان يكون الشعب هو نحن الفاعل. انتم مش الفاعل انتم
انتم زينا خادمون للشعب. بس مش اكتر من كده. انتم تحرسون فترة يملك فيها الشعب. مش يؤجل ونقعد نشتغل فيها. الكلام لازم يبقى واضح. وانا اقول وهذا الكلام الحقيقة لاني يعني فعلا يعني عايز اقول لكم ان كل هذه الهيئات ومصالح خاصة اصلها
ليه بقى مصالح خاصة؟ هقول لحضرتك مصالح خاصة ليه هتلاقي حزب لما يقعد كده يجيب ورقة وقلم ويقعد يحسب ويلاقي نفسه هيدخل انتخابات هياخد عشر في المية بيقول هذه فضيحة
فانا علي ان ارجئ وتبقى المسألة فيها مصلحة شخصية. هو ما عندوش بعد شعبي وناس تانيين امريكا اعلنت صراحة انها دفعت ربعميت مليون دولار ثم ربعميت مليون دولار يعني تمنميت مليون يعني كم يطلعوا لهم كده اربعة مليار ولا خمسة مليار ولا
بيضربوهم لدعم الديموقراطية عن طريق اصدقائنا وتفتح الجرايد تلاقي ما شاء الله حزب طالع الحزب ده بفضل الله عز وجل تنزل كل يوم اعلان على صفحة كاملة من الجورنال الاولاني واعلان على صفحة تانية في الجرنال التاني والجرنال تلاقي مليون
جنيه اعلانات يومية كل يوم بمليون جنيه اعلانات. كل يوم مليون جنيه يوماتي وبزور انا المحافزات تلاقي اللافتات والكتب على والمكتوب على الجدر. الله ايه الامكانات الهائلة دي؟ وبعدين تلاقي
الخير ده وده تمنتاشر مقر في خمستاشر يوم ما شاء الله الامكانات المالية دي مقصود بها ان بسرعة الحقوا. ليه بقى؟ لانه الشعب كان في حكم حسني مبارك تحت خيمة من البوابات الفولاذية
خلاص الدنيا محكومة. على حين غرة طارت القبة الفولاذية. فبقى الناس في الطل في في الوسع فلازم بسرعة ارمي فلوس بسرعة عشان الحق ارجع احسن الناس يتجهوا الى اختيارهم الشعبي الى الى هم
مين ؟ الهما ايه ؟ لازم الحقهم بسرعة اشتري. ولزلك اوباما لما قال الخطاب بتاعه بتاع تلات اربع تيام انا طبعا ما عنديش وقت انا عارف يعني ما عنديش وقت احلل الخطاب من اوله لاخره ولا حاجة
انما اوباما ما قالش ان انا هاسقط مليار دولار من الديون. ولا اني هادي لكم مليون مليار دولار تانية اوباما قال سوف نسقط مليار دولار في خلال السنوات المقبلة. ده هو هيقسطها لنا. هو بيقول لك انا انا
ما هو السنوات المقبلة دي بتعمل فوايد بتكتر الدين فهو بيقول انا مش هسقط من ولزلك من النصب ان المحللين الاقتصاديين واي واحد وانا نفسي لو فيه اخوة يبعتوا لي على الرسائل
عارفين بتبعتوا لي رسائل على اي رقم الناس اللي بيفهموا في التحليل الاقتصادي البصير بس ومتصورين ان اللي على مصر مسلا تلاتة ونص ولا اربعة ونص مليار آآ اسقط منهم وهو مليار يبقى الحمد لله ربع الديون راحت. ده هو
هيستنى لما الديون تولد المليار ده بيقول لك خلال السنوات المقبلة وبعدين حتى لو فيه اسقاط لانها الحقيقة مش هتولد مليار بالكامل هو فيها تخفيض. لكن خلال السنوات يعني بيقول لك امشي معي كويس تلات اربع خمس ست
اثنين سبعة ثمانية اللي جايين لان انا بسقط من عليك يوم ما هتكسر مني خلي بالك ان ده هيروح وهيدي مليار مش لمصر. ومش بمزاجها تعمل به اللي هي عايزاه. ده هو بيقول لهم انا هادي لكم مليار لصناديق انا احددها والاستثمار
وعن طريق اصدقائنا اللي بيستثمروا ناس معينين مش عارف من الشباب اللي قاموا بالثورة هو بيدعم اتجاه ليبرالي اللي بيمارس الان خطورة الحق خد الدنيا. الحق بسرعة قبل ما الناس تختار تحدد اختيارها الشعبي
وتمتلك امرها لازم ترجع تسوق المنهج الليبرالي بسرعة جري جري ايه المنهج الليبرالي ده اللي هو يعني آآ اطلاقا اطلاقات ليس فيها تحديد لشيء يعني انا انا برضو علشان يبقى الكلام محدد
يعني في الاخر يعني في الاخر الحاجات الحرام هتبقى حلال ولا هتفضل حرام؟ ده سؤال مبسط ازن من حق الناس ان هم يجابوا عنه سيبك من التنزير والاخد والرد والكلام الكبير في الاخر يعني الخمرة
ممكن تبقى حلال او حرام ولا هي حرام؟ يعني معلش قولوا قولوا يمكن انتم اللي صح. انا ما عنديش بس قولوا. يعني كونوا شرفاء هذه دعواتنا. كونوا شرفاء. قولوا قولوا والله الخمرة احنا ربنا يعني هو حر قال حاجة لكن انا بتكلم انا. جايز تبقى حلال وجايز تبقى حرام
قل انما انت سايبني في حالة من الوسع انا مش عارف انت يعني ايه ليبرالي بالزبط؟ ما هو انا ليبرالي انا كمان. انا ايها الاخوة اعلان هام انا ليبرالي خلاص بس بشترط شرط وحيد فقط
انه الحرام ما يبقاش حلال والحلال ما يبقاش حرام الحاجة دي المشكلة دي ليست مشكلة مطلقا. انما اهلا وسهلا. انا انا حريات الناس يعني الطفل الصغير في الشارع بعنقي ما حدش يدوس على طفلة ده انا في يوم من الايام رحت لقيتهم بيضربوا الطلبة في الطابور بالمسطرة. دمي غلي
لانه ده انت بتكسر شخصية بتكسر بني ادم بتطلعه عبد انما النهاردة تقول لي ليبرالية بمعنى التمرد على الله يعني؟ يعني ان الخمرة ماشية لأ مش الخمرة بس كمان حكاية الزنا خليه مستمر. الزنا مش وحش
والربا ما فيش مانع وعلى فكرة القمار ممكن خلي القمار الكباريهات وحشة في ايه؟ ما تخلي الكباريهات مستمرة. انت زعلان ليه يا اخوانا حرام. لأ حرام ايه! ليبرالية! فانت لو سمحت حدد لي. لو سمحت ما تتكلمش كلام عمومي. لان انا باقول لك انا ليبرالي. انا راجل بتاع
حريات. انت بس انا كل اللي ينقصني انك تنبهني. انت يعني بتعتبر ان ربنا ما لوش الحق خالص فبالتالي تستمر الكباريهات والراقصات والخمر والربا والزنا والقمار القمار ده دي دي نوادي قمار رسمي
نوادي القمار في مصر رسمية رسمية وبيجي موزفين الوزارة المالية ياخدوا نصيب الدولة في حصيلة القمار. فانت قل لي صراحة قل لي انت عايز الكلام ده ينتهي لان الاسلام بيمنعه؟ ولا انت عايز ليبرالية بمعنى ما تجيبليش سيرة الاسلام خالص؟ ما تجيبليش سيرة ربنا
قل لي بس انا عايز تبقوا شرفاء قولوا دي قضية سهلة جدا ولزلك قضيتنا مع هؤلاء يا اخواني القضية مش بردو مش قضية دينية هي قضية دينية طبعا انما هي قضية شرف والثقافة شرف خليك شريف قل لي قل لي لا بصراحة انا عايز الزنا
ما يبقاش لازم عن الشزوز الجنسي مش يعني ممكن يدي خليه حلال. ما حرموش بس ربنا بيحرمه بس الليبرالية بتقول ان ناس حرة يا اخي قل لي صارحني اجبني انما انت عايز تمشيني
بحيث اسرق او تسرق ايرادات الناس وتسرق اتجاهات الناس ويبقى مش شعب مصر بقى. ولزلك انتم عارفين هم بيعملوا ايه. وانا باقول لحضراتكم هذا الكلام بحسب ما انا عارف ان الكلام ده ممكن يبقى زي السكاكين لانها
وهم يعني انا انا بستفزهم انا بقول له لو جدع رد علي. لو لو شاطر هم لا يعقدون لقاءاتهم الا في آآ قرى محصنة او من وراء جذر. يعني هو ما بيعقدش لقاءاته في وسط
في وسط الناس هو ما ينزلش قرية ما ينزلش حي ما ينزلش هو ينزل في مكان محدد محصور علشان يعرف يتكلم. ليه؟ ليه؟ لان ما فيش بشر بيأيدوا هذا الكلام
الكلام ده كلام معلب جاي كده معلب طاير عبر الاجواء وداخل مصر انما انا اقول له اختار اي مكان في جمهورية مصر العربية بمناسبة العربية كمان بس هكمل لكم اختار اي مكان في جمهورية مصر العربية يعجبك نعمل فيه ندوة. بس بشرط ان يكون مكان متاح للناس
علشان انا عارف ان انت هتتبهدل. وما رضاش لك ان انت تختار ولا حاجة. بس انا عايز اقول لك انه اذا النتيجة ليس هناك بقعة في مصر تطيقك او او مستعدة تقبل اللي انت بتقوله انت بتقول كلام جاي هذه هذا هو هذه هي السموم اللي بينقلها الغرب
والشرق واعدائنا انما ما فيش بقعة في مصر تطيق هذا الكلام. انت مش الناس. انت لا علاقة لك بالناس. انت بتقول فكر مطلق نناقشك فيه ما فيش مانع. انت حر ان شاء الله تكون انت لوحدك اللي بتقوله من حقك علي. اي شخص لوحده من حقه انه فكرته تناقش. وانا موافق. ما فيش اي مانع
انما اوعى تزعم ان هذا هو الناس والا تعالى وانا اعلنها ها انا ذا تعال الى اي مكان في مصر حدده انت قرية مدينة موافق. حارة شارع موافق. دوار بيت عيلة موافق فوق سطوح تحت شرط الوحيد ان يكون مفتوحا للناس. بس
ليس هناك اكثر من هذا وقول ما تشاء لتدرك انك لست الناس انت كذاب ولست الناس حتى مسألة العربية مسألة جمهورية مصر العربية دي هم يقولون بوضوح بالغ ان لا مين قال لكم ان مصر دي آآ آآ مصر عربية. مصر ليست عربية
ازاي يا جماعة مصر ليست عربية؟ قالوا اه ده ده الجماعة اللي هم اقباط المهجر اللي قلت لكم قضى عليهم القضاء بالخيانة العظمى دول اللي هو مدير صادق قضي عليه بهذا واسقاط الجنسية
المصرية من عليه يقول لك لا مصر دي احنا مش عرب ده العرب دول عبارة عن قوات احتلال وانا ادعو الى خلع العربية ولا لغة عربية ولا شعب عربي ولا
جنس عربي ولا ولا ولا وده احتلال عايز تمشي العرب كمان من مصر يعني مش المسلمين بس اي العربية ممنوعة؟ اه طبعا. يقول لك لا ده انا مش تبعي خالص
وساقاومهم بكل سبيل لغاية ما يمشوا واحد يكتب كتب هذا المقال وسيم السيسي في جرنال المصري اليوم يعني كتب ده مصر اكبر ده مصر اقدم. فرعونية وفي الاذاعة المصرية حاليا بعد خمسة وعشرين يناير بيروجوا لحكاية حتى الاناشيد اللي فيها البعد الفرعوني بيقول لك غيروا السلام الوطني لو سمحتم شيلوا
بلادي لك حبي وفؤادي وحطوا مكانه آآ وبناة الاهرام فراعنة قبلي وبناة الاهرام في سالف الدهر كفوني الكلام عند التحدي انا تاج نلاقي في مفرق الشرق ودراته فرائضه. والله كان كلام جميل بنحبه
واذا بهم يحولونه الى ان هو بيقول لك لأ انا عايز ازيل الاحتلال العرب. بقيت انا محتل. خلاص ايها الاخوة قوات الاحتلال وانتم بقيتوا من قوات الاحتلال مسألة خطيرة. فنحن يا اخواني خلاصة الكلام الذي قلته لكم ولنكن صادقين. كفاية كزب
كفاية جميع نحن في مفرق الطرق نحن في لحظة سرقة وطن نحن في التوقيت الذي يقصد به ان يسرق الوطن من جديد وغطسة جديدة لمدة ستين سنة. ان لم نكن ننتبه
طيب ماذا تريدون؟ نريد العدالة نريد المصارحة نريد الميثاق الواضح. كلام واضح. كل يقول رأيه كل يناقش عليه وكل يقام عليه العدل واللي انت بتقوله يا اما وجهة نزرك انت شخصيا على عيني وراسي برضو ان شاء الله تكون انت الوحيد في الخمسة وتمانين مليون مصري اللي بيقولها. ان شاء الله تكون لوحدك على
وراثي لانه رأي الانسان حتى ولو كان لوحده من حقه ان ينطق به تماما الرسول عليه الصلاة والسلام لقى واحد يكاد يكون بيشتم الرسول قام الصحابة عليه صلى الله عليه وسلم قال الصحابة على هذا الرجل
ليفتقوا به. فالرسول عليه الصلاة والسلام هو الذي حماه. قال لهم ما حدش يقرب له. اوعى يقول رأيه زي ما هو عايز لحد ما خلص وانتهى انتهت القضية واستطاع ان يسترجعه الى حديقة الى الى يعني الى حظيرة الرشد وحديقة الرشد
احنا حتى لوحده بس بشرط ها يبقى معروف ان ده رأيك لوحدك انما لا تنسبه للناس. عايز تنسبه للناس زي ما قلت لك تعالى في رحباء الناس ايها الاخوة الحقيقة انه آآ يعني الاحداث التي
ذكرتها اليوم بصفة عامة ربما تعود الى خطأ كبير ارتكبه الذين نصبوا او وضعوا انفسهم في صدارة العمل الذي تولد عن احداث خمسة وعشرين يناير العمل الثوري دي مسألة الحوار الوطني
الحوار الوطني احنا ليه دايما مفعول به دي احنا مش الفاعلين يعني لماذا يختار الناس لنا حوارا يدعون فيه نفس اصحاب الحلل الفاخرة ونفس وهم هما هم الحكام السابقين بس بعد ما طلعت منهم كده شوية يقول لك لان المصريين سواء اه بس المصريين سواء انما من اجرم او ارتكب الجرائم منهم لابد
الا يسوى بمن لم يرتكب الجرائم فبالتالي الحوار ده عملية استهلاك الحقيقة ما هو اصل لحظة واحدة خليك معي الجماعة الثوار دول سواء اخوان مسلمين بقى ولا سواء آآ ائتلاف ثورة ولا اي حد مش عارف ستة
ابريل ما اعرفش ما لهم مين الناس دول لو سبناهم من غير ما ندي لهم حاجات يشتغلوها حاجات يلعبوا فيها حاجات يتكلموا فيها في الوقت ده كده ويدردشوا ويشتغلوا يحطوا برامج وحركات وغيره يعني الناس دول يا ترى
هيعملوا ايه لو سبناهم كده ؟ هيعملوا حاجات تانية لازم اطرح موضوعات نحن كان علينا ان نضع نحن ورقة بثوابتنا. انا شخصيا لو بضع هذه الورقة هو شيء واحد فقط
اللي هو الحراك من الانتقالية عن طريق اعطاء الحريات للناس الممارسة وتحديد جدول محدد لانتهائها والامر الثالث هو الا يتولى الهيئات زي الاعلام والنيابة والقضاء وامن الدولة او الامن الوطني اه غيره
الا يتولاه من يفعل امورا نحن نعرفها جيدا ايه دي النقاط اللي هي الف وباء وجيم الثلاثية الشهيرة التي كنت باسميها الف وبه واضفت لكم النهاردة او اضفت لكم جيم فيها علشان
يبقى مسألة الجدول الواضح للتوقيتات. ايها الاخوة يجب ان نعلم في ختام هذا اللقاء ان هذه البلد قامت كثيرا بثورات وهذه الثورات كان يتم الالتفاف عليها وتونس اليوم جوارنا بجوارنا
قدمت شهداء ودماء ومصابين وخلعت زين العابدين بن علي اللص الذي كان ضابط في مباحس امن الدولة سم وزير داخلية ثم رئيس جمهورية وفرح التونسيون وفرح الناس وفرح المصريون والناس فرحت
لكن بعد ان خلعته لم تحرس فاضطر فضربت من جديد ضربت من جديد والمزاهرات بقت تتضرب من اول وجديد ويبهدلوهم لدرجة ان الشعب التونسي اضطر يدفع شهداء من اول وجديد
ودماء من اول وجديد شهر ونص قتلى وجرحى ومصابين علشان يشيل محمد الغنوشي اللي كان رئيس وزراء زين العابدين بن علي. بقى بنشيل زين العابدين وبنعالج شهداء وبعدين محمد الغنوشي وبعدين مرة تالتة سبحان الله
اديكو شايفين يفرض حزر التجول والضرب والقتل من اول وجديد مش ممكن لابد للشعب ان يحرس حراكه وان يصل به الى آآ يعني ما يمكن ان آآ يكون فيه ان شاء الله
آآ يعني نتيجة جيدة. والحقيقة مش ممكن ابدا ان احنا نخضع لتسويقات تطلع مرة من فلان ومرة من علان ومرة من واحد يعني يقول لك ايه والله انا آآ باقترح عليكم كزا وبقترح كزا وربنا يستر. ايها الاخوة
كلمة اخيرة اياكم ان يكون حديثي وهو ثقيل مؤديا الى شعور باي احباط لانني كل الذي عملته هو انني وصفت الحال انما ازمات الناس مهيئة ومرصودة ولن تسمح بهذا وهناك من يسأل الله ليلا ونهارا ان يستشهد في سبيل الحق
والامل كبير في ان هذه البلد ان شاء الله سائرة باذن الله الى اجتماع كلمتها اجتماع الامة على كلمة واضحة مدوية واياكم ان تتصوروا ان هذه البلد وارد لانه دي خدعة كبيرة ان يقع فيها ما وقع في
آآ تركيا او في الجزائر لا الامر جد مختلف ولعل هذا يكون يعني موضوع آآ لقاء مستقل ان شاء الله في يعني اذا قدر الله ان يجتمع في لقاء في يوم من الايام ان شاء الله او في مكان اخر او هنا او في اي مكان. ان شاء الله اتحدث ايضا عن هذا الفارق الجوهري. ابشروا واسأل الله عز وجل
الا ان يجمعني واياكم على الخير والهدى. سعدت غاية السعادة بهذا اللقاء الكريم واسأل الله سبحانه وتعالى ان يبارك وشكر الله لهذه النافذة الكريمة انها اتاحت لنا هذا اللقاء الليلة. وان شاء الله نلتقي على خير
شكر الله لكم والسلام عليكم ورحمة الله وبركاته